Nigrabeka centropo

La Nigrabeka centropo (Centropus bernsteini, laŭ kio ankaŭ Bernstejna centropo) estas specio de centropo de la familio Kukoledoj. Ĝi estas endemia de Nov-Gvineo, kie ĝi loĝas ĉefe en Okcidenta Papuo (Indonezio) kaj en okcidenta Papuo-Nov-Gvineo, sed nek en la centra montaro nek en la plej orienta Nov-Gvineo. Ĝia natura vivejo estas subtropikaj aŭ tropikaj humidaj malaltebenaĵaj arbaroj.

Temas pri mezgranda nigreca (kun violecaj aŭ malhelbluecaj briloj) birdo longvosta. Ĝi estas tute nigra kun malhelaj okuloj. Troveblas en arbara rando, veprejo kaj herbejo. Kaŝema, sed ne tiel malfacile videbla kiel iuj aliaj centropoj kaj foje sidas sur nuda branĉo por krii aŭ sekiĝi post pluvo. Simila al Fazancentropo, sed la Nigrabeka centropo havas simplajn nigrajn flugilojn sen strioj kaj malhelajn okulojn. Krias per serio de descendaj "ringaj" notoj. Paroj ofte duetas.Black-billed Coucal Centropus bernsteini en eBird Alirita la 17an de Oktobro 2025

La specia epiteto aludas al Heinrich Agathon Bernstein (1828–1865) germana naturscencisto, zoologo kaj esploristo en Indonezio, kiu mortis ĝuste unu jaron antaŭ la priskribon de tiu ĉi specio. 

 Referencoj 

 Eksteraj ligiloj 

Kategorio:Kukoloformaj
Kategorio:Kukoledoj
Kategorio:Birdoj de Nov-Gvineo